યોગીને મળ્યા પછી જયાને અહેસાસ થાય છે યોગી તેના કરતા સાવ વિરૂદ્ધ જ સ્વભાવની વ્યક્તિ છે. તે પોતાની પ્રેમિકાઓ અંગે કોઈપણ ખચકાટ વિના વાત કરે છે અને જયાને તેમને મળાવવાનો પ્રસ્તાવ પણ મૂકે છે. યોગીની ગર્લફ્રેન્ડ્સને મળવા જયા તેની સાથે ઋષિકેશ, અલવર, ગંગટોક જાય છે અને ત્યારે નવાઈ પામી જાય છે જ્યારે તેની પ્રેમિકાનો પતિ તેને પોતાનો સાળો અને તેના બાળકો તેને મામા કહી બોલાવે છે. અહીં ફ્લાઈટ, ટ્રેન, ટેક્સીમાં જર્નીની આસપાસ યોગી-જયાની જર્ની આકાર લે છે.